Lee Su-jin

Lee Su-jin (Bahasa Korea: 이수진, lahir 3 November 1969) merupakan seorang hakim dan ahli politik Korea Selatan.

 Kehidupan awal 
Lee dilahirkan di Jeonju, Jeolla Utara pada 1969. Tempat kelahirannya disalahfahamkan sebagai Nonsan, namun dinafikannya. Dibesarkan dalam keluarga miskin, pernah berkongsi 1 bilik dengan 4 adik-beradik. Beliau kehilangan ayahnya ketika berusia 11 tahun. Pada suatu hari, ibunya, yang mencari rezeki sebagai penjual sarung kaki, tergelincir di atas ais dan menjalani osteonecrosis pinggul. Lee, yang sering menangis untuk ini, menggambarkan keresahan ibunya di dalam diarinya. Kisah ini diajukan oleh guru sekolah rendahnya ke akhbar tempatan iaitu North Jeolla Daily. Kemudian, beliau menghadiri Sekolah Menengah Perempuan Sungsim Jeonju dan memperoleh ijazah sarjana muda dalam bidang ekonomi di Universiti Kebangsaan Seoul pada 1996.

 Kerjaya undang-undang 
Beliau berkelulusan ujian undang-undang pada 1998, lagi berkelulusan juga Institut Penyelidikan Kehakiman dan Latihan pada 2002. Kerjayanya bermula di Mahkamah Daerah Incheon, lalu diteruskan di Mahkamah Tinggi Seoul, Mahkamah Daerah Seoul Tengah dan Mahkamah Daerah Seoul Selatan. Pada 2011, beliaulah salah seorang pengasas Institut Undang-undang Hak Asasi Manusia Antarabangsa.

Beliau menarik perhatian orang ramai ketika bertanggungjawab ke atas kes Cho-Doo-soon pada 2008. Mangsa berusia 8 tahun itu cedera parah hinggakan terpaksa memakai beg stoma. Pejabat Pendakwaan dikritik kerana memaksa mangsa menghadiri pejabat dan mengulangi keterangannya. Ibu bapanya akhirnya memfailkan tuntutan mahkamah terhadap pihak Pejabat Pendakwaan. Lee, sebagai seorang hakim yang bertanggungjawab, mengarahkan pihak Pejabat Pendakwaan membayar ganti rugi berjumlah 13 juta won (≒ RM46,300) kepada mangsa dan keluarga.

 Kerjaya politik 
Pada 27 Januari 2020, Lee dibawa ke Parti Demokratik Bersama (DPK). Dalam temu bual, beliau menampakkan sokongan terhadap reformasi kehakiman, serta mencadangkan bil untuk memperkayakan kehidupan rakyat.

Pada awalnya, Lee salah seorang calon yang berpotensi untuk kawasan persekutuan Dongjak ke-2, di mana MPnya iaiah Na Kyung-won dari Parti Perpaduan Masa Depan (UFP). Walau bagaimanapun, beberapa sumber lain melaporkan bahawa barangkali DPK akan meletakkan bekas hakim itu ke kawasan persekutuan Uiwang-Gwacheon, sedang dimiliki oleh Shin Chang-hyun yang gagal dipilih sebagai calon. Pada 4 Mac, DPK telah mengesahkan pencalonan Lee sebagai calon rasmi untuk Dongjak ke-2. Beliau dipuji oleh Do Jong-hwan sebagai "hakim yang bekerja keras demi masyarakat minoriti dan penghakiman adil".

Pada 15 April, Lee berjaya mengalahkan Na.

 Kontroversi 
 Neutraliti politik 
Pada 2 Januari 2020, sejurus sebelum berhenti sebagai hakim, Lee menunjukkan hasratnya untuk bertanding dalam pilihan raya umum yang akan datang sekiranya berpeluang semasa menemuramah dengan JoongAng Ilbo. Kenyataannya dikritik atas pelanggaran neutraliti politik, lagi mempolitikkan badan kehakiman. Dilaporkan beliau telah mengemukakan surat peletakan jawatan kepada Mahkamah Agung pada 31 Disember 2019. Menurutkan kata rakan-rakannya, mereka terkejut apabila terdengar beliau telah membuat keputusan sedemikian.

 Senarai hitam Yang Sung-tae 
Pada 27 Januari 2020, Lee mendedahkan bahawa beliau disenarai hitam oleh bekas Ketua Hakim Yang Sung-tae. Malah, beberapa sumber melaporkan nama beliau tidak dalam senarai. Beliau menjelaskan bahawa beliau diturunkan kerana konflik dengan bekas Ketua Hakim, meskipun beberapa rakan lain menerangkan bahawa beliau tidak cekap dan oleh itu tidak sesuai untuk memakai istilah "diturunkan".

Chin Jung-kwon, seorang pengulas sayap kiri, mengecamnya, "Memang bodohlah dia. Saya tak faham kenapa si DPK membawa bodoh-bodoh macam tu." Yang Hong-seok, seorang peguam dari Persatuan Penyertaan, menggesa, "Cakaplah kalau Puan betul-betul seorang mangsa sebab dia. Kenapa tak cakap? Puan memang anggap rakyat macam anjing. Saya rasa Puan bukan seorang mangsa."

Pada 8 April, Lee didakwa oleh pesaingnya, Na Kyung-won, atas penerbitan maklumat tidak benar. "YB tak sibuk ke? Hanya rakyat je yang tahu kebenarannya." balas beliau.

 Keputusan pilihan raya 
 Pilihanraya umum 
 Tahun  Perlembagaan  Parti politik  Undi (%)  Keputusan 2020  Dongjak ke-2  DPK  61,407 (52.1%)  Menang

 Rujukan 

 Pautan luar 
 Lee Su-jin di Facebook
 Lee Su-jin di YouTube
 Lee Su-jin di Blog

Kategori:Kelahiran 1969
Kategori:Orang hidup
Kategori:Ahli politik Korea Selatan